b'\n_START_ARTICLE_\nTrk satelitov Iridium 33 in Kosmos-2251\n_START_PARAGRAPH_\nTrk satelitov Iridium 33 in Kosmos-2251 je bil prvi trk umetnih satelitov v zgodovini. Tr\xc4\x8dila sta deaktivirani ruski voja\xc5\xa1ki komunikacijski satelit Kosmos 2251 in ameri\xc5\xa1ki komunikacijski satelit Iridium 33. Do tr\xc4\x8denja je pri\xc5\xa1lo 10. februarja leta 2009 ob 16:56 UTC._NEWLINE_Satelita sta tr\xc4\x8dila na vi\xc5\xa1ini 789 kilometrov (v Nizkozemeljski orbiti) nad Tajmirskim polotokom v Sibiriji. Hitrost trka je bila 42.120 km/h. Ob tem je nastalo ve\xc4\x8d kot 1000 delcev, ve\xc4\x8djih od 10 centimetrov in ve\xc4\x8dje \xc5\xa1tevilo \xc5\xa1e manj\xc5\xa1ih delcev. Te delce obravnavamo kot vesoljske odpadke, zdaj predstavljajo nevarnost za operativne satelite.'